**დანართი №1**

**,,დამტკიცებულია’’**

**ა(ა)იპ „აგროსერვის ცენტრის“**

**დირექტორის ბრძანება**

**28.07.2023 წ. №აგრო 01-02/122**

***ხელშეკრულების სტანდარტული წერილი გაეროს განვითარების პროგრამასა და ა(ა)იპ ,,აგროსერვის ცენტრს’’ შორის*** ***,,ტყის მდგრადი მართვისა და ძლიერი საზოგადოების ჩამოყალიბებისთვის განახლებადი ენერგოეფექტურობის დანერგვის’’ გაეროს განვითარების პროგრამის (UNDP) მიერ მხარდაჭერილი მომსახურების უზრუნველყოფის შემთხვევაში აქტივობების განსახორციელებლად პროგრამის განხორციელების სახელმძღვანელო წესი***

***საგრანტო პროგრამა:* ,,ტყის მდგრადი მართვისა და ძლიერი საზოგადოების ჩამოყალიბებისთვის განახლებადი ენერგოეფექტურობის დანერგვა’’**

**მუხლი 1. ტერმინთა განმარტება.**

**1. 1. ცენტრი**  - არასამეწარმეო (არაკომერციული) იურიდიული პირი აგროსერვის ცენტრი;

**1.2. პოტენციური ბენეფიციარი -** საქართველოს სრულწლოვანი მოქალაქე ფიზიკური პირი, რომელიც მუდმივად ცხოვრობს (მცხოვრები) მაჭახელას დაცულ ლანდშაფტის ტერიტორიაზე, საქართველოს კანონმდებლობით განსაზღვრული წესის შესაბამისად საკუთრებასა და/ან სარგებლობაში გააჩნია მაჭახელას დაცული ლანდშაფტის ტერიტორიაზე რეგისტრირებული უძრავი ქონება და განაცხადის შეტანის დროისთვის ეწევა შინამეურნეობას;

**1.3. პროექტის ბენეფიციარი** - საქართველოს სრულწლოვანი მოქალაქე ფიზიკური პირი, რომელიც მუდმივად ცხოვრობს (მცხოვრები) მაჭახელას დაცული ლანდშაფტის ტერიტორიაზე, საქართველოს კანონმდებლობით განსაზღვრული წესის შესაბამისად საკუთრებასა და/ან სარგებლობაში გააჩნია მაჭახელას დაცული ლანდშაფტის ტერიტორიაზე რეგისტრირებული უძრავი ქონება, განაცხადის შეტანის დროისთვის ეწევა შინამეურნეობას და რომლებთანაც გაფორმდება ბენეფიციარის თანადაფინანსების ხელშეკრულება;

**1.4. ბენეფიციარის თანადაფინანსების ხელშეკრულება -** ცენტრსა და ბენეფიციარს შორის გაფორმებული იურიდიული ძალის მქონე დოკუმენტი, რომელიც განსაზღვრავს პროექტის ფარგლებში ბენეფიციარსა და ცენტრს შორის უფლება-მოვალეობებსა და გრანტის გაცემის პირობებს;

**1.5. ჯგუფი -** ცენტრის დირექტორის ბრძანებით შექმნილიჯგუფი, რომლის შემადგენლობაში შევლენ სახელმწიფო და არასახელმწიფო ორგანიზაციების წარმომადგენლები და ცალკეული ექსპერტები. ჯგუფი განიხილავს და ქულათა სისტემის შესაბამისად აფასებს პოტენციური ბენეფიციარების მიერ წარმოდგენილ განაცხადებს;

**1.6. განაცხადი** - წერილობითი დოკუმენტი, რომელიც დეტალურად აღწერს ბენეფიციარის ადგილმდებარეობას და პროექტის ფარგლებში დაგეგმილი მზის წყლის გამაცხელებლისა და ქსელს მიერთებული მზის ფოტოვოლტური სისტემის მიღების საჭიროებას;

**1.7. განაცხადზე თანდართული დოკუმენტაცია -** პოტენციური ბენეფიციარის მიერ განაცხადზე თანდართული წინამდებარე სახელმძღვანელოთი განსაზღვრული დოკუმენტები;

**1.8. გრანტის მოცულობა** - ერთ ბენეფიციარზე გრანტის მაქსიმალური თანხა მზის წყლის გამაცხელებელზე შეადგენს არაუმეტეს 2460 ლარს, ხოლო ქსელში დასამონტაჟებელი მზის ფოტოვოლტური სისტემის თანხა შეადგენს არაუმეტეს 7420 ლარს.

**1.9. ცენტრის დაფინანსება და ბენეფიციარის თანამონაწილეობა -** ცენტრის გრანტის მოცულობა შეადგენს მზის ფოტოვოლტური სისტემის მთლიანი ღირებულების არაუმეტეს 90%-ს და მზის წყლის გამაცხელებელზე შეადგენს ასევე, მთლიანი ღირებულების არაუმეტეს 90-% ხოლო ბენეფიციარის თანამონაწილეობა მზის ფოტოვოლტური სისტემის მთლიანი ღირებულების არანაკლებ 10%-ს და მზის წყლის გამაცხელებელზე მთლიანი ღირებულების არანაკლებ 10%-ს;

**1.10. სპეციალისტის დასკვნა -** შესაბამისი კვალიფიკაციის/სერთიფიკატის მქონე პირის/კომპანიის მიერ მომზადებული დადებითი დასკვნა, რომელიც ადასტურებს შესრულებული სამუშაოების შესაბამისობას (მზის ფოტოვოლტური სისტემის ასევე, მზის წყლის გამაცხელებლის) შესყიდვებისა და ბენეფიციარის თანადაფინანსების ხელშეკრულებასთან;

**1.11.პროექტის განხორციელების ეტაპები**- ცენტრში განაცხადის წარდგენა, განაცხადის დოკუმენტალური შესწავლა, პოტენციურ ბენეფიციართან ადგილზე გასვლა და ადგილმდებარეობის შეფასება, დამატებით დოკუმენტაციის წარმოდგენა, ხარვეზის აღმოფხვრა, დირექტორის ბრძანებით შექმნილი ჯგუფის მიერ განაცხადის განხილვა, ხელშეკრულების გაფორმებამდე საჭირო დოკუმენტაციის წარმოდგენა, დატრენინგება, ხელშეკრულების გაფორმება, ბენეფიციარის მიერ თანამონაწილეობის თანხის გადახდა, დანადგარების მონტაჟი, მონიტორინგი;

**1.12. პროექტის განხორციელების გეოგრაფიული არეალი** - პროექტი განხორციელდება აჭარის ავტონომიური რესპუბლიკის ტერიტორიაზე, კერძოდ: მაჭახელას დაცული ლანდშაფტის ტერიტორიაზე შემდეგ სოფლებში: ჩიქუნეთი, ზედა ქოქოლეთი, ქვედა ქოქოლეთი, ზედა ჩხუტუნეთი, ქვედა ჩხუტუნეთი, ცხემლარა, ქედქედი, აჭარისაღმართი, შუშანეთი და სკურდიდი;

**1.13. მონიტორინგი ადგილზე გასვლით -** საგრანტო სპეციალისტებისა და მონიტორინგისა და შეფასების სპეციალისტების, ასევე განახლებადი ენერგიის ექსპერტი/ინჟინრის მიერ, პოტენციური ბენეფიციარის მიერ წარმოდგენილ განაცხადში მითითებული ადგილმდებარეობის შესწავლა, დათვალიერების აქტის შედგენა, ბენეფიციარებთან დამონტაჟებული მზის წყლის გამაცხელებლისა და მზის ფოტოვოლტური სისტემის მონიტორინგი, შესაბამისი კონსულტაციების გაწევა.

**მუხლი 2. პროექტის ზოგადი აღწერა, მიზნები და მახასიათებლები**

2.1. ტყეებს გადამწყვეტი მნიშვნელობა აქვს როგორც ბიომრავალფეროვნების დაცვისათვის და კლიმატის რეგულირებისათვის, ასევე სოციალურ-ეკონომიკური განვითარებისთვის, განსაკუთრებით სოფლის მოსახლეობისთვის, რომლებიც დამოკიდებულნი არიან ტყეებზე საწვავის, მერქნისა და სხვა ტყის რესურსებისთვის. ტყეები ასევე მნიშვნელოვანია სხვა სექტორებისთვის, როგორიცაა ჰიდროენერგეტიკა, სოფლის მეურნეობა და ტურიზმი. თუმცა, ტყის ეკოსისტემები დაუცველია რიგი ანთროპოგენური და ბუნებრივი ფაქტორების მიმართ (მათ შორის კლიმატის ცვლილების ზემოქმედება);

2.2. მტკიცებულებები ცხადყოფს, რომ საქართველოს ტყეები ზედმეტად იქნაექსპლუატირებული, მცენარეული საფარი ტყის ფართობების 55 პროცენტზე მეტში კრიტიკულად დაბალ ზღვარს აღწევს. ამ დროს ტყეები იწყებენ დამცავი და აღმდგენი შესაძლებლობების დაკარგვას, რაც გავლენას ახდენს ბიომრავალფეროვნებაზე და მდგრადობის სხვა აუცილებელ ელემენტებზე, ამცირებს ტყეების უნარს პრუდუქტისა და მომსახურების მიწოდებაზე, ამცირებს ტყეების ადაპტაციის ალბათობას კლიმატის ცვლილებასთან და ამცირებს მათი ნახშირბადის შეწოვის პოტენციალს;

2.3.კლიმატის ცვლილება და საწვავის შეშის ზედმეტი მოყვანა ტყის დეგრადაციის მთავარი მამოძრავებელი ფაქტორია. აჭარაში კლიმატის ცვლილებასთან დაკავშირებული ზარალი და ტყის ეკოსისტემების ზიანი უკვე თვალსაჩიანოა, ისევე როგორც ექსტრემალური მოვლენების სიხშირისა და ინტენსივობის ზრდა, როგორიცაა გვალვები, წყალდიდობები, ტყის ხანძრები, ძლიერი ქარი და შტორმი;

2.4.კოლხეთის ტყეები და ჭაობები იუნესკოს მსოფლიო მემკვიდრეობის სიაში 20211 წლიდან არის შეყვანილი. საქართველოს მთავრობამ შექმნა მაჭახელას ეროვნული პარკი მცირე კავკასიონის მთებში კოლხეთის ტყეების მსოფლიოში უნიკალური ეკოსისტემების დაცვის მიზნით. გლობალური გარემოს დაცვის ფონდისა და მოგვიანებით ჩეხეთის საპარტნიორო ფონდისა და გაეროს განვითარების პროგრამის ფინანსური მხარდაჭერით, გაეროს განვითარების პროგრამამ უზრუნველყო ტექნიკური და საექსპერტო მხარდაჭერა მაჭახელას ეროვნული პარკის ფუნქციური ჩამოყალიბებისათვის და მიმდებარე ახალი დაცული ტერიტორიის, მაჭახელას დაცული ტერიტორიის შექმნისთვის, რომელიც მოიცავს ბუნებრივ ტყის და მდინარის ეკოსისტემებს, ადამიანთა დასახლებებსა და სასოფლო-სამეურნეო მიწებს. მაჭახელას დაცული ლანდშაფტის შექმნის შესახებ კანონი საქართველოს პარლამენტმა 2022 წლის სექტემბერში მიიღო. დაგეგმილ დაცულ ლანდშაფტში მცხოვრები დაახლოებით 3000 ადამიანი (500-ზე მეტი ოჯახი) დამოკიდებულია მიმდებარე ტყეებზე ბუნებრივი რესურსების, ძირითადად საწვავის შეშაზე (ენერგიის ძირითადი წყარო სოფლად);

2.5. მიუხედავად ბოლო წლებში მსოფლიოში სწრაფი ზრდისა, მზის ენერგია კვლავ იკავებს საქართველოში ენერგიის მოხმარების შედარებით მცირე წილს (მზის ენერგიის წყაროები უზრუნველყოფს ქვეყნის ენერგეტიკული მოთხოვნილების მხოლოდ 1%-ს). გეოგრაფიული მდებარეობიდან გამომდინარე, საქართველოს აქვს მზის ენერგიის დიდი პოტენციალი. წიაღისეული საწვავის იმპორტზე დამოკიდებულების შემცირების და საიმედო ენერგომომარაგების ხელშეწყობის გამო, საქართველოს მთავრობას ძალიან დიდი სურვილი აქვს წაახალისოს გაზრდილი ინვესტიციები განახლებად ენერგიაში. განახლებადი ენერგიის წყაროებს შეუძლიათ შეამცირონ "საწვავის სიღარიბე", მისცემს რა საშუალებას ოჯახებს აწარმოონ საკუთარი ენერგია ძვირადღირებული ტრადიციული საწვავის იმპორტის ნაცვლად.

**მუხლი 3. ზოგადი დებულებები**

**3.1.** ეს წესი აწესრიგებს ცენტრის მიერ გრანტის გაცემის პირობებსა და პროცედურებს.

**3.2.** განაცხადის შეტანა ხორციელდება ელექტრონული ფოსტისა (agroservice.centre@yahoo.com) და მატერიალური ფორმით, სახელმძღვანელოს მიხედვით განსაზღვრულ ვადებში (ადმინისტრაციული კოორდინატორის მიერ წარმოდგენილი დასაბუთებული ინფორმაციის საფუძველზე შესაძლებელია ვადის გახანგრძლივება);

**3.3.** პროექტში მონაწილების უფლება აქვს საქართველოს სრულწლოვან მოქალაქეს ფიზიკურ პირს, რომელიც მუდმივად ცხოვრობს (მცხოვრები) მაჭახელას დაცული ლანდშაფტის ტერიტორიაზე და რომელსაც საქართველოს კანონმდებლობით განსაზღვრული წესის შესაბამისად საკუთრებაში და/ან სარგებლობაში გააჩნია მაჭახელას დაცულ ლანდშაფტურ ტერიტორიაზე რეგისტრირებული უძრავი ქონება და განაცხადის შეტანის დროისთვის ეწევა შინამეურნეობას;

**3.4**. მზის ფოტოვოლტური სისტემისა და მზის წყლის გამაცხელებლის შესყიდვასა და მონტაჟს ცენტრი ახორციელებს საქართველოს კანონმდებლობით და გაეროს განვითარების პროგრამასა და ა(ა)იპ ,,აგროსერვის ცენტრს’’ შორის **,,ტყის მდგრადი მართვისა და ძლიერი საზოგადოების ჩამოყალიბებისთვის განახლებადი ენერგოეფექტურობის დანერგვის’’** პროექტის ფარგლებში გაფორმებული სტანდარტული ხელშეკრულების წერილში განსაზღვრული წესის მიხედვით;

**3.5.** დაფინანსების ადმინისტრირებას, ბენეფიციარების შერჩევასა და დაფინანსებული ბენეფიციარების მონიტორინგს ახორციელებს ცენტრი;

**3.6.** UNDP საქართველოში ახორციელებს იაპონიის მთავრობის მიერ დაფინანსებულ პროექტს **,,ტყის მდგრადი მართვისა და ძლიერი საზოგადოების ჩამოყალიბებისთვის განახლებადი ენერგოეფექტურობის დანერგვა.’’**

**მუხლი 4. პროექტის მიზნები, ამოცანები, პრიორიტეტები და პირობები**

**4.1. პროექტის მიზნები:**

პროექტი მიზნად ისახავს მაჭახელას ხეობის დაცულ ტერიტორიაზე კოლხური ტყის გლობალური უნიკალური ეკოსისტემის მოწყვლადობის შემცირებას და ტყის დეგრადაციის რისკის შემცირებას, რომელიც გამოწვეულია საწვავის შეშის გადაჭარბებული ექსპლუატაციით, კლიმატის ცვლილებისა და ადამიანის უსაფრთხოების გლობალური გამოწვევებით ენერგოდამზოგავი ტექნოლოგიების ხელშეწყობითა და დანერგვით, რომლებიც უზრუნველყოფენ ალტერნატიულ, კლიმატისთვის ხელსაყრელ საწვავს და ენერგიის წყაროებს ადგილობრივ საზოგადოებებში. შემცირებული ხარჯები და ენერგეტიკის გაზრდილი უსაფრთხოება ტყის დეგრადაციასა და ბუნებრივ კატაკლიზმებთან დაკავშირებული კლიმატის რისკების შემცირება გაზრდის ადამიანის უსაფრთხოების საშუალო მაჩვენებელს საპროექტო ტერიტორიაზე;

4.2. პროექტი დანერგავს განახლებად (მზის) ენერგიაზე დაფუძნებულ გადაწყვეტილებებს, გადადგამს კონკრეტულ ნაბიჯებს კლიმატის ქმედებებისა და ბიომრავალფეროვნების შენარჩუნების მიზნით, ასევე ეს გადაწყვეტილები მიმართული იქნება ადგილობრივი საზოგადოებების საჭიროებებისადმი. პროექტი დანერგავს მზის წყლის გამაცხელებელებს და ქსელში ჩართულ მზის ფოტოვოლტურ (PV) პანელებს მაჭახელას ტერიტორიის სოფლებში;

4.3. შემოთავაზებული აქტივობები ხელს შეუწყობს პროექტის ზოგად მიზანს, რომელიც წარმოადგენს ენერგიის ალტერნატიული წყაროების და საყოფაცხოვრებო ენერგოეფექტურობის მიდგომების დანერგვა და შეშაზე საერთო მოთხოვნის შემცირება მაჭახელას დაცული ლანდშაფტის მხარდაჭერის ზონაში და მოსახლეობის მოწყვლადი ჯგუფების მდგრადობის გაზრდა;

4.4. მთავარ კომპონენტს, უპირველეს ყოვლისა, წარმოადგენს შინამეურნეობების კონკურენტული შერჩევა ზემოაღნიშნული სოფლებიდან განახლებადი ენერგიის შერჩეული ტექნოლოგიების - მზის წყლის გამაცხელებლების (SWH) და ქსელური მზის ფოტოელექტრო სადგურების (SPV) დასაყენებლად.

**4.5. პროექტის მოსალოდნელი შედეგები**

ა) აჭარის სოფლის განვითარების სტრატეგიისა და სამოქმედო გეგმის და ამასთან დაკავშირებული სხვა პროგრამების განხორციელების მხარდაჭერა;

ბ) სოფლის ეკონომიკის დივერსიფიცირება, განახლებადი რესურსების ხელმისაწვდომობის გაზრდა და ენერგოეფექტურობის დანერგვის ხელშეწყობა;

გ) გარემოს დაცვის გაუმჯობესება, ბუნებრივი რესურსების მდგრადი მართვა და კლიმატის ცვლილებასთან დაკავშირებული ზომების გატარება.

**4.6. პროექტის პირობები**

ა) პროგრამაში ჩართვის მიზნით, პოტენციურ ბენეფიციარს უფლება აქვს წარმოადგინოს ერთი განაცხადი ორივე კომპონენტის მზის წყლის გამაცხელებლისა (SWH) და ქსელური მზის ფოტოელექტრო სადგურის (SPV) მისაღებად;

ბ) პოტენციური ბენეფიციარის მიერ წარმოდგენილი განაცხადის დაშვება მოხდება წინასწარ შემუშავებული კრიტერიუმების გათვალისწინებით;

გ) პროგრამა განხორციელდება პროექტით განსაზღვრული გეოგრაფიული არეალის მიხედვით.

**მუხლი 5. პროექტით გათვალისწინებული დაფინანსება**

გრანტის მაქსიმალური თანხა ერთ ბენეფიციარზე მზის წყლის გამაცხელებელზე (SWH) შეადგენს არაუმეტეს 2460 ლარს, ხოლო ქსელში დამონტაჟებულ მზის ფოტოვოლტურ სისტემაზე არაუმეტეს 7420 ლარს. აღჭურვილობის შესყიდვას ელექტრონული ტენდერის გზით განახორციელებს აგროსერვის ცენტრი. ეს საშუალებას მისცემს ცენტრს დააგროვოს მოთხოვნები და შეამციროს ხარჯები მსხვილი პარტიებით შესყიდვის განხორციელების გზით. ამასთან შერჩეულმა ბენეფიციარმა (შინამეურნეობამ) უნდა მოახდინოს მთლიანი ღირებულების არანაკლებ 10%-ის თანადაფინანსება. ბენეფიციარები შეირჩევიან კონკურსის საფუძველზე, რომლებიც გაივლიან პროექტის განხორციელების სახელმძღვანელოთი გათვალისწინებულ პროცედურებს.

**მუხლი 6. პოტენციური ბენეფიციარის შერჩევის კრიტერიუმები**

**6.1.** პროექტში მონაწილების უფლება აქვს საქართველოს სრულწლოვან მოქალაქეს ფიზიკურ პირს, რომელიც მუდმივად ცხოვრობს (მცხოვრები) მაჭახელას დაცული ლანდშაფტის ტერიტორიაზე და რომელსაც საქართველოს კანონმდებლობით განსაზღვრული წესის შესაბამისად საკუთრებაში და/ან სარგებლობაში გააჩნია მაჭახელას დაცულ ლანდშაფტურ ტერიტორიაზე რეგისტრირებული უძრავი ქონება და განაცხადის შეტანის დროისთვის ეწევა შინამეურნეობას;

6.2. ორივე ტექნოლოგიისთვის ბენეფიციარების შერჩევის კრიტერიუმებს მოიცავს ოჯახები, რომლებსაც აქვთ ელექტროენეტგიაზე/შეშაზე დიდი მოთხოვნა, ასევე სოციალურად დაუცველ ოჯახებს, მრავალშვილიან ოჯახებს, ქალების მიერ მართულ ბიზნესს და ქალების მიერ მართულ საოჯახო მეურნეობებს;

6.3. განსაკუთრებით გამიზნული უნდა იყოს სამიზნე ჯგუფებზე მათ შორის ქალებზე, ახალგაზრდებზე, შეზღუდული შესაძლებლობის მქონე პირებზე, დევნილებსა და სხვა უმცირესობებზე;

6.4. განმცხადებელმა განაცხადი უნდა წარუდგინოს ცენტრს ელექტრონული ფოსტის ან/და მატერიალური სახით. განაცხადის ფორმა დამტკიცებულია წინამდებარე წესის დანართი 2-ით;

6.5. იმ შემთხვევაში, თუ განმცხადებელი არის ცენტრის ან გაეროს განვითარების პროგრამის მიერ განხორციელებული რომელიმე პროექტის/პროგრამის ბენეფიციარი, მას არ უნდა ჰქონდეს პროექტის/პროგრამის პირობები დარღვეული;

6.6**.**განმცხადებელი განაცხადის წარდგენისას წერილობით ადასტურებს თანადაფინანსებაში მონაწილეობის მიღების მზაობას მთლიანი ღირებულების მინიმუმ 10%-ს;

6.7. ერთ შინამეურნეობაზე შესაძლებელია ორივე კომპონენტის გაცემა.

**მუხლი 7. პროექტის დაფინანსების პირობები**

**7.1.** ცენტრის გრანტის მოცულობა შეადგენს მზის ფოტოვოლტური სისტემის მთლიანი ღირებულების არა უმეტეს 90%-ს და მზის წყლის გამაცხელებელზე შეადგენს ასევე, მთლიანი ღირებულების არა უმეტეს 90-%-ს, ხოლო ბენეფიციარის თანამონაწილეობა მზის ფოტოვოლტური სისტემის მთლიანი ღირებულების არა ნაკლებ 10%-ს და მზის წყლის გამაცხელებელზე მთლიანი ღირებულების არა ნაკლებ 10%-ს;

**7.2.** ხელშეკრულების ხელმოწერის შემდეგ ცენტრი მზის ფოტოვოლტურ სისტემასა და მზის წყლის გამაცხელებლებს გადასცემს ბენეფიციარს, მხოლოდ ბენეფიციარის მიერ თანამონაწილეობის თანხის გადახდის შემდგომ, რაც უნდა დასტურდებოდეს შესაბამისი გადახდის დამადასტურებელი ქვითრის ცენტრში წარმოდგენით;

**7.3.** ბენეფიციარის თანამონაწილეობის წყაროს შეიძლება წარმოადგენდეს, როგორც საკუთარი ფულადი სახსრები, ასევე საბანკო/მიკროსაფინანსო ორგანიზაციების სესხი.

**მუხლი 8. პროექტის განხორციელების პირობები**

**პროექტში მონაწილეობისას პოტენციური ბენეფიციარი გაივლის შემდეგ ეტაპებს:**

ა) ცენტრში განაცხადის წარდგენა;

ბ) განაცხადის შესწავლა;

გ) პოტენციურ ბენეფიციართან ადგილზე გასვლა და ადგილმდებარეობის შეფასება;

დ) დამატებით დოკუმენტაციის წარმოდგენა, ხარვეზის აღმოფხვრა;

ე) განაცხადის განხილვა შესაბამისი ჯგუფის მიერ;

ვ) ხელშეკრულების გაფორმებამდე საჭირო დოკუმენტაციის წარმოდგენა;

ზ) ტრენინგები;

თ) თანადაფინანსების ხელშეკრულების გაფორმება;

ი) ბენეფიციარის თანამონაწილეობის თანხის გადახდა;

კ) დანადგარების მონტაჟი;

ლ) მონიტორინგი.

**მუხლი 9. განაცხადის წარმოდგენის ეტაპზე თანმდევი დოკუმენტაცია.**

**პოტენციური ბენეფიციარის განაცხადს თან უნდა ერთვოდეს**

ა) განმცხადებლის პირადობის დამადასტურებელი დოკუმენტის ასლი;

ბ) უძრავი ქონების საკუთრების და/ან სარგებლობის დამადასტურებელი დოკუმენტი (ამონაწერი საჯარო რეესტრიდან და საკადასტრო რუკა);

გ) პროექტის სამიზნე ადგილის ფოტოსურათი (ფოტოსურათის არსებობის შემთხვევაში);

**შენიშვნა*:***  განაცხადი და თანმდევი დოკუმენტაცია წარმოდგენილი უნდა იყოს ა(ა)იპ ,,აგროსერვისცენტრის’’ელექტრონულიფოსტის მისამართზე (agroservice.centre@yahoo.com) ან/და მატერიალური სახით.

**მუხლი 10. განაცხადის შემოწმების ეტაპი.**

**10.1.** პროექტის საგრანტო სპეციალისტი და მონიტორინგისა და შეფასების სპეციალისტიუზრუნველყოფს, შემოსული განაცხადის შესაბამისობის დადგენას წინამდებარე წესით გათვალისწინებულ პირობებთან და ხარვეზის აღმოჩენის შემთხვევაში, პოტენციურ ბენეფიციარს გამოსასწორებლად აძლევს გონივრულ ვადას, არაუმეტეს 5 (ხუთი) კალენდარული დღისა;

**10.2.** პროექტის საგრანტო სპეციალისტი და მონიტორინგისა და შეფასების სპეციალისტი უზრუნველყოფს, პოტენციურ ბენეფიციართან შეთანხმებით, განაცხადით წარმოდგენილი ინფორმაციის გადამოწმებას ადგილზე გასვლით, განაცხადში მითითებული ტერიტორიის მონიტორინგისა და დათვალიერების აქტის შედგენის მიზნით;

**10.3.** ადგილის შესწავლის შემდგომ **განახლებადი ენერგიის ექსპერტი/ინჟინერი**  უზრუნველყოფს, შესაბამისი რეკომენდაციის გაცემას მზის ფოტოვოლტური სისტემისა და მზის წყლის გამაცხელებლის დამონტაჟებასთან დაკავშირებით, აღნიშნული რეკომენდაციის საფუძველზე, საგრანტო სპეციალისტი და მონიტორინგისა და შეფასების სპეციალისტი განსაზღვრავს, ბენეფიციარის შემდგომ ეტაპზე გადასვლას.

**მუხლი 11. განაცხადის განხილვა, კომისიის მიერ ქულების მინიჭება და შედეგების გასაჩივრება**

**11.1.** პროექტში წარდგენილ განაცხადებს განიხილავს ცენტრის დირექტორის ბრძანებით შექმნილი ჯგუფი. ჯგუფის შემადგენლობაში შედის როგორც ცენტრის, ასევე სახელმწიფო და არასახელმწიფო ორგანიზაციების წარმომადგენლები და ცალკეული ექსპერტები. ჯგუფი შეისწავლის წარდგენილ განაცხადებს და ინდივიდუალურად ანიჭებს ქულებს;

11. **2.** პროექტის განაცხადი ფასდება შემდეგი კრიტერიუმების შესაბამისად:

ა) მზის ფოტოვოლტური სისტემის ეფექტურად გამოყენება (შეფასების ქულა 0- 4);

ბ) მზის წყლის გამაცხელებლის ეფექტურად გამოყენება (შეფასების ქულა 0-4);

გ) ახალგაზრდების მიერ წარმოდგენილი პროექტები (შეფასების ქულა 0-1);

დ) ქალების მიერ წარმოდგენილი პროექტები და პროექტები, სადაც შინამეურნეობებს უძღვებიან ქალები (შეფასების ქულა 0-4);

ე) შშმ პირის მიერ წარმოდგენილი პროექტები (შეფასების ქულა 0-2 );

ვ) სოციალურად დაუცველი პირის მიერ წარმოდგენილი პროექტები(შეფასების ქულა 0-3)

ზ) საჭირო კომპეტენციის არსებობა (შეფასების ქულა 0-3);

თ) მზის ფოტოვოლტური სისტემის მუშაობისათვის საჭირო რელიეფის არსებობა (შეფასების ქულა 0- 4);

ი)მზის წყლის გამაცხელებლის მუშაობისათვის საჭირო რელიეფის არსებობა (შეფასების ქულა 0- 4);

კ) მრავალშვილიანი ოჯახები (შეფასების ქულა - 0-4);

ლ) იძულებით გადაადდგილებულ და სხვა უმცირესობათა მიერ წარმოდგენილი განცხადებები (შეფასების ქულა 0-3);

11.3. კონკურსის შედეგად გამარჯვებულთა გამოვლენის შემდეგ, ჯგუფი შეიმუშავებს ბენეფიციართა რეესტრს და წარუდგენს ცენტრის დირექტორს.

11.4. ჯგუფის მიერ მიღებული გადაწყვეტილების გასაჩივრება შესაძლებელია საქართველოს კანონმდებლობით განსაზღვრულის წესის მიხედვით.

**მუხლი 12. ბენეფიციარების ტრენინგი**

**12.1.** ინდივიდუალური კონსულტაციები და/ან ტრენინგები მინიმუმ 270-მდე შინამეურნეობისათვის, მათ შორის ქალებისთვის, რომლებიც უძღვებიან შინამეურნეობას; **12.2.** ტრენინგში მონაწილეთა იდენტიფიცირება და შერჩევა მაჭახელას დაცულ ლანდშაფტურ ტერიტორიაზე, მუდმივად მცხოვრებიდან მონაწილეთა მინიმუმ 30% უნდა იყოს ქალი;

**12.3.** ლოჯისტიკის უზრუნველყოფა განხორციელდება საკონსულტაციო და ტრენინგ-მომსახურების გაწევის მიზნით, როგორც მაჭახელას დაცული ლანდშაფტის ტერიტორიაზე, ასევე აგროსერვის ცენტრის შენობაში;

**მუხლი 13. საგრანტო ხელშეკრულების გაფორმება.**

**13.1.** ხელშეკრულების გაფორმებისთვის ბენეფიციარი ფიზიკური პირი ვალდებულია წარმოადგინოს შემდეგი სახის დოკუმენტაცია:

ა) პროექტის განხორციელების ადგილის განახლებული ამონაწერი საჯარო რეესტრიდან იმ შემთხვევაში თუ ბენეფიციარი პროექტის განხორციელებას გეგმავს სარგებლობაში არსებულ მიწის ნაკვეთზე;

ბ) საჯარო რეესტრიდან ცნობა საჯარო სამართლებრივი შეზღუდვის შესახებ (განმცხადებლის მთელს ქონებაზე არ უნდა იყოს რეგისტრირებული საჯარო სამართლებრივი შეზღუდვა);

გ) თანამონაწილეობის თანხის დამადასტურებელი დოკუმენტი - ცნობა ბანკიდან შესაბამისი თანხის ანგარიშზე არსებობის შესახებ ან/და ცნობა ბანკიდან/მიკრო საფინანსო ორგანიზაციიდან სესხის დამტკიცების თაობაზე;

დ) ცნობა ენერგო კომპანიიდან აბონენტად რეგისტრაციისა და რევერსული მრიცხველის ფლობის შესახებ;

**13.2.** იმ შემთხვევაში, თუ პოტენციური ბენეფიციარის მიერ წარმოდგენილი დოკუმენტაცია არის სრულყოფილი და ვადების დაცვით, მოწვეული იქნება ხელშეკრულების გასაფორმებლად, ხოლო იმ შემთხვევაში თუ არ არის სრულყოფილი ან დარღვეულია წარმოდგენის ვადები, აღნიშნულ შემთხვევაში ხელშეკრულება არ გაფორმდება და ჩანაცვლდება ჯგუფის მიერ განსაზღვრული მომდევნო ბენეფიციარით.

**მუხლი 14. საქონლის/მომსახურების მიღება-ჩაბარება.**

14.1 ბენეფიციარი და ცენტრი ხელშეკრულების შესაბამისად საქონელის/მომსახურების მიღების მიზნით ადგენს:

ა) საქონლის/მომსახურების მიღება - ჩაბარების აქტ(ებ)ს;

ბ) საქონლის/მომსახურების ხელშეკრულების პირობებთან შეუსაბამობის შემთხვევაში შესაბამის აქტს;

14.2 აგროსერვის ცენტრი შეიძენს მზის ფოტოვოლტურ სისტემას, მზის წყლის გამაცხელებელს შესაბამის აღჭურვილობასთან ერთად და გადასცემს მას მიზნობრივ ბენეფიციარებს გამოყენების უფლებით. პროექტის წარმატებით განხორციელების შემთხვევაში, გაეროს განვითარების პროგრამა დაადასტურებს აღჭურვილობის ოფიციალურ გადაცემას.

**მუხლი 15. მონიტორინგი.**

15.1. პროგრამის მიმდინარეობის პერიოდში ცენტრი განახორციელებს მონიტორინგს პერიოდულად საქართველოს კანონმდებლობითა და ხელშეკრულების სტანდარტული წერილი გაეროს განვითარების პროგრამისა და ა(ა)იპ ,,აგროსერვის ცენტრს’’ შორის **,,ტყის მდგრადი მართვისა და ძლიერი საზოგადოების ჩამოყალიბებისთვის განახლებადი ენერგოეფექტურობის დანერგვის’’**გაეროს განვითარების პროგრამით (UNDP) განსაზღვრული წესის მიხედვით;

**15.2.** ცენტრის/გაეროს განვითარების პროგრამის წარმომადგენლები უფლებამოსილნი არიან ნებისმიერ დროს, წინასწარი შეტყობინების გარეშე, განახორციელონ პროგრამის მიმდინარეობის მონიტორინგი, პირადად ან დამოუკიდებელი სპეციალისტის/ექსპერტის მეშვეობით, რაც მოიცავს, მაგრამ არ შემოიფარგლება ბენეფიციარის საქმიანობის ადგილზე შემოწმებითა და დოკუმენტური მონიტორინგით;

**15.3.** ხელშეკრულების პირობების შესრულების შემდეგ, ცენტრი განახორციელებს ბენეფიციარის მონიტორინგს ექვსი თვის განმავლობაში.

**მუხლი 16. ბენეფიციარის ვალდებულებები**

**16.1. ბენეფიციარი ვალდებულია:**

ა) ცენტრს დროულად წარუდგინოს გრანტის თანადაფინანსების გადახდის დამადასტურებელი დოკუმენტი;

ბ) ცენტრის მოთხოვნის შემთხვევაში უზრუნველყოს პროექტის ფარგლებში მიღებული ქონების მონიტორინგის განხორციელებისთვის საჭირო პირობების შექმნა;

გ) ცენტრს მონიტორინგის მიზნით, მიაწოდოს უტყუარი, დროული და სრული ინფორმაცია;

დ) მისცეს თანხმობა და შესაძლებლობა ცენტრს/გაეროს განვითარების პროგრამას მოამზადოს და გამოაქვეყნოს წერილობით ისტორიები, სურათები, ვიდეო მასალა დაფინანსებული პროექტის და ბენეფიციარის შესახებ;

ე) არ შეაფერხოს ცენტრის ან მათ მიერ განსაზღვრული მესამე პირის მიერ მონიტორინგისა და შეფასების მიზნით ჩასატარებული ღონისძიებები, ხელშეკრულების გაფორმებიდან 6 თვის განმავლობაში;

ვ) პროექტი დასრულებულად ჩაითვლება ცენტრსა და ბენეფიციარს შორის გაფორმებული ხელშეკრულებით გათვალისწინებული ვალდებულებების სრულად და ჯეროვნად შესრულებისთანავე;

**16.2.** ბენეფიციარის მხრიდან პროექტის გაგრძელებაზე უარის თქმის შემთხვევაში, განიხილება ბენეფიციარის თანადაფინანსების შესახებ ხელშეკრულების შეწყვეტის საკითხი. ამასთან, ხელშეკრულების შეწყვეტამდე პერიოდში მიწოდებული საქონლის/მომსახურების ღირებულების ანაზღაურების ვალდებულება ცენტრს არ წარმოეშობა;

**16.3.** ბენეფიციარის შრომისუუნარობის ან გარდაცვალების შემთხვევაში, გრანტის შესახებ ხელშეკრულებით გათვალისწინებული უფლება-მოვალეობები შეთანხმების საფუძველზე გადავა მოქმედი კანონმდებლობით გათვალისწინებულ უფლებამოსილ პირ(ებ)ზე, წინააღმდეგ შემთხვევაში განიხილება გრანტის შესახებ ხელშეკრულების შეწყვეტის საკითხი, ამასთან ხელშეკრულების შეწყვეტამდე პერიოდში მიწოდებული საქონლისა და მომსახურების ღირებულების ანაზღაურების ვალდებულება ცენტრს არ წარმოეშობა.

**მუხლი 17. პროგრამის შესახებ მოსახლეობის ინფორმირება.**

ცენტრი პროექტის შესახებ აწარმოებს საინფორმაციო კამპანიას:

ა) ცენტრის მიერ პროგრამის შესახებ საინფორმაციო მასალების (ვიდეო რგოლი, ფლაიერი) მომზადება;

ბ) საინფორმაციო შეხვედრების ორგანიზება მაჭახელას დაცული ლანდშაფტის ტერიტორიაზე სამოქალაქო საზოგადოების, ხელვაჩაურის მუნიციპალიტეტისა და ადგილობრივი საკრებულოს წარმომადგენლებთან;

გ) საინფორმაციო შეხვედრები მოსახლეობასთან სამიზნე ადმინისტრაციულ ერთეულებში;

დ) პროექტის შესახებ ინფორმაციის გავრცელება სხვადასხვა მედია საშუალებებით. საინფორმაციო შეხვედრა ჩატარდება სამიზნე მუნიციპალიტეტში. საინფორმაციო კამპანიის შედეგად უზრუნველყოფილი იქნება ინფორმაციის მაქსიმალური გავრცელება სამიზნე ჯგუფებამდე, პროექტის მიზნების და მასში ჩართვის პირობების შესახებ.